2004D0407 — FI — 01.06.2004 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Oikaisu

▼B

NEUVOSTON PÄÄTÖS,

tehty 26 päivänä huhtikuuta 2004,

Euroopan yhteisöjen tuomioistuimen perussäännöstä tehdyn pöytäkirjan 51 ja 54 artiklan muuttamisesta

(2004/407/EG, Euratom)

Yhteisöjen tuomioistuimen perussäännöstä tehdyn pöytäkirjan 54 artiklan määräyksiä, jotka koskevat tilanteita, joissa yhteisöjen ensimmäisen oikeusasteen tuomioistuin voi luopua asian käsittelystä ja antaa yhteisöjen tuomioistuimen ratkaista sen, on mukautettava yhteisöjen ensimmäisen oikeusasteen tuomioistuimen uuden toimivallan huomioon ottamiseksi. On nimittäin tarpeen, että asian käsittelystä voidaan luopua silloin, kun yhteisöjen tuomioistuimen ja yhteisöjen ensimmäisen oikeusasteen tuomioistuimen käsiteltäviksi saatetaan toisiinsa liittyviä asioita, joiden ratkaisut voivat riippua toisistaan,

Jäsenvaltioiden nostamien kanteiden, jotka kohdistuvat sellaisiin neuvoston toimiin, joilla se käyttää täytäntöönpanovaltaa EY:n perustamissopimuksen 202 artiklan kolmannessa luetelmakohdassa tarkoitetulla tavalla, olisi kuuluttava yhteisöjen ensimmäisen oikeusasteen tuomioistuimen toimivaltaan. Kyse on tapauksista, joissa neuvosto joko on pidättänyt itsellään oikeuden käyttää täytäntöönpanovaltaa taikka se käyttää jälleen tätä toimivaltaa komiteamenettelyssä.

Yhteisöjen tuomioistuimen perussäännöstä tehdyn pöytäkirjan 51 artiklaa on syytä muuttaa EY:n perustamissopimuksen uuden 225 artiklan ja Euratomin perustamissopimuksen uuden 140 a artiklan sanamuodon ja rakenteen mukaisesti yhteisöjen tuomioistuimen toimivallan ja yhteisöjen ensimmäisen oikeusasteen tuomioistuimen toimivallan täsmentämiseksi; toimivaltaa ratkaista asiat ensimmäisenä oikeusasteena on siirrettävä huomattavassa määrin yhteisöjen ensimmäisen oikeusasteen tuomioistuimelle, ja jakoperusteiden on oltava niin selvät, että toimielimet ja jäsenvaltiot voivat arvioida niitä ilman sekaannuksen vaaraa.

Nizzan sopimuksen 2 artiklan 31 kohdassa korvataan EY:n perustamissopimuksen 225 artikla uudella määräyksellä, jonka 1 kohdan ensimmäisessä alakohdassa määrätään seuraavaa: ”Yhteisön ensimmäisen oikeusasteen tuomioistuin on toimivaltainen ratkaisemaan ensimmäisenä oikeusasteena 230, 232, 235, 236 ja 238 artiklassa tarkoitetut kanteet lukuun ottamatta niitä, joiden ratkaiseminen on annettu jonkin lainkäyttölautakunnan tehtäväksi tai jotka perussäännön mukaan kuuluvat yhteisön tuomioistuimen toimivaltaan. Perussäännössä voidaan määrätä, että yhteisön ensimmäisen oikeusasteen tuomioistuin on toimivaltainen ratkaisemaan muunkinlaisia kanteita.”

1 artikla

Ainoastaan yhteisöjen tuomioistuimen toimivaltaan kuuluvat myös ne näissä samoissa artikloissa tarkoitetut kanteet, jotka yhteisöjen toimielin tai Euroopan keskuspankki on nostanut Euroopan parlamentin, neuvoston, näiden kahden toimielimen yhdessä tai komission toteuttamasta toimesta tai ratkaisun tekemisen laiminlyömisestä tai jotka yhteisöjen toimielin on nostanut Euroopan keskuspankin toteuttamasta toimesta tai ratkaisun tekemisen laiminlyömisestä.”

2) Korvataan yhteisöjen tuomioistuimen perussäännöstä tehdyn pöytäkirjan 54 artiklan kolmas kohta seuraavasti:

” ►C1 Jos yhteisöjen tuomioistuimen ja yhteisöjen ensimmäisen oikeusasteen tuomioistuimen käsiteltäväksi on saatettu asiat, joilla on sama kohde tai jotka koskevat samaa tulkintakysymystä taikka joissa kyse on saman toimen pätevyydestä, yhteisöjen ensimmäisen oikeusasteen tuomioistuin voi asianosaisia kuultuaan lykätä asian käsittelyä, kunnes yhteisöjen tuomioistuin on antanut tuomion, tai jos on kyse Euroopan yhteisön perustamissopimuksen 230 artiklan tai Euroopan atomienergiayhteisön perustamissopimuksen 146 artiklan nojalla nostetuista kanteista, se voi luopua asian käsittelystä, jotta yhteisöjen tuomioistuin voi ratkaista nämä kanteet. Yhteisöjen tuomioistuin voi samoin edellytyksin myös päättää lykätä sen käsiteltäväksi saatetun asian käsittelyä; tällöin asian käsittelyä yhteisöjen ensimmäisen oikeusasteen tuomioistuimessa jatketaan. ◄ ”